**ANUNȚ**

Privind participarea la seminarul cu tema *“Rolul instanțelor în contextul azilului”*

Organizat în perioada 19-20 iunie 2017, la Brașov

* Adresat judecătorilor de la nivelul tuturor instanțelor

Institutul Naţional al Magistraturii are plăcerea de a vă informa cu privire la organizarea următoarei activităţi:

**DENUMIRE ACTIVITATE**

Seminar de formare continuă cu tema *“Rolul instanțelor în contextul azilului”*

**DESCRIERE**

în perioada 19-20 iunie 2017, va avea loc la Brașov, seminarul cu tema *Rolul instanțelor în contextul azilului*, organizat de Înaltul Comisariat al ONU pentru Refugiați (UNHCR) în colaborare cu Institutului Naţional al Magistraturii (INM). Seminarul este inclus în cadrul Programului de Formare Continuă pentru anul 2017.

**LOCUL DE DEŞFĂŞURARE**

Lucrările seminarului se vor desfășura la Hotel Golden Time (Calea Bucuresti nr. 99, Brașov).

**CUI SE ADRESEAZĂ**

La acest seminar sunt invitaţi să participe judecători din cadrul tuturor instanțelor de judecată.

**NUMĂR LOCURI**

Pentru acest seminar sunt prevăzute 6 locuri.

**FINANŢARE**

Organizatorii vor asigura cazarea participanților pentru 2 nopți (18-19 iunie și 19-20 iunie a.c.) și mesele începând cu cina din 18 iunie și terminând cu prânzul din 20 iunie a.c. la Hotel Golden Time (Calea Bucuresti nr. 99, Brașov). Costurile aferente transportului vor fi rambursate de UNHCR. Detalii privind rambursarea costurilor de transport vor fi transmise prin e-mail.

**PARTICIPANŢI**

Seminarul este deschis participării tuturor judecătorilor interesaţi, confirmarea participării urmând să fie făcută, în limita celor 6 de locuri disponibile, în ordinea înscrierii. Magistrații care trimit formulare în vederea participării la acest seminar vor fi informați cu privire la rezultatul selecției. Astfel, vor fi inițiate demersurile necesare în vederea organizării deplasării (achiziționarea biletelor de transport) numai după primirea confirmării participării.

**DOCUMENTE NECESARE ÎNSCRIERII**

Judecătorii interesaţi să participe la această activitate de formare sunt invitaţi să completeze formularul ataşat şi să-l transmită, în termenul prevăzut, la nr. de fax: 021.4076.268. În mod obligatoriu, pe formular va figura şi **avizul conducerii** instanței privind participarea la seminarul menţionat.

**TERMEN DE ÎNSCRIERE**

*Vă adresăm invitaţia de a aplica pentru acest seminar până la data de* ***14 iunie 2017, ora 14.00****.*

**PERSOANA DE CONTACT**

Persoana de contact pentru acest program este d-na Maria DRAGU, expert INM, tel. 021/40 76 238, maria.dragu@inm-lex.ro

**IMPORTANT**

Vă aducem la cunoștință prevederile legale privind neparticiparea la seminarii a magistraţilor care confirmă participarea (Hotărârea Plenului Consiliului Superior al Magistraturii nr. 503 din 26 aprilie 2016, pentru completarea Regulamentului privind modul de desfăşurare a cursurilor de formare profesională continuă a judecătorilor şi procurorilor şi atestare a rezultatelor obţinute, aprobat prin Hotărârea Plenului Consiliului Superior al Magistraturii nr. 322/2005):

*Art. 51. - (1) Magistratul care nu poate participa la seminarele, conferinţele sau orice alt program de formare profesională, organizate de Institutul Naţional al Magistraturii sau la nivel descentralizat, pentru care şi-a exprimat opţiunea şi pentru care a fost selectat, are obligaţia să anunţe imposibilitatea participării, de îndată ce a intervenit motivul justificat care a determinat această situaţie, cu cel puţin 48 de ore înaintea începerii seminarului. (2) În situaţiile în care imposibilitatea participării intervine cu mai puţin de 48 de ore înaintea începerii seminarului sau magistratul, în mod justificat, nu poate îndeplini obligaţia prevăzută de alin. (1), cauzele exoneratoare se apreciază de ordonatorul de credite, pe baza propunerii organizatorului activităţii de formare profesională şi a documentelor justificative depuse de magistratul în cauză. (3) Anunţul prevăzut la alin. (1) se poate realiza prin orice mijloace de comunicare scrisă către organizatorul activităţii de formare, fiind transmis, de regulă, persoanei de contact indicate în cuprinsul invitaţiei de participare la activitatea de formare respectivă.*

*Art. 52. - În cazul lipsei nejustificate de la activitatea de formare, al neîndeplinirii obligaţiei prevăzute de art. 51 alin. (1) sau al nedepunerii documentelor justificative prevăzute de art. 51 alin. (2), magistratul va fi obligat să suporte cheltuielile efectuate de către organizator în vederea participării acestuia la activitatea de formare la care nu a participat sau a participat doar parţial.*